CELEX ID: 32011D0512
Publication Date: 2011-08-18

Document:
KOMISIJOS ĮGYVENDINIMO SPRENDIMAS
2011 m. rugpjūčio 18 d.
kuriuo dėl Bahreino ir Libano įrašų trečiųjų šalių ar jų dalių, iš kurių į Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas
(pranešta dokumentu Nr. C(2011) 5863)
(Tekstas svarbus EEE)
(2011/512/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importavimą iš trečiųjų šalių ir jų judėjimą (2), ypač į jos 12 straipsnio 1 ir 4 dalis, 19 straipsnio įžanginį sakinį ir a bei b punktus,
kadangi:
(1)
Direktyvoje 92/65/EEB nustatyti reikalavimai, taikomi importuojamiems gyvūnams, jų spermai, kiaušialąstėms ir embrionams. Tos sąlygos turi būti bent lygiavertės sąlygoms, kurios taikomos valstybių narių tarpusavio prekybai;
(2)
Direktyvoje 2009/156/EB nustatyti gyvūnų sveikatos reikalavimai, taikomi į Sąjungą importuojamiems gyviems arklinių šeimos gyvūnams. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių, kuriose per šešis mėnesius nenustatyta įnosių ligos atvejų;
(3)
2004 m. sausio 6 d. Komisijos sprendime 2004/211/EB, nustatančiame trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiančiame sprendimus 93/195/EEB ir 94/63/EB (3), nustatytas trečiųjų šalių ir, jei taikomas suskirstymas į regionus, jų dalių, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes ir embrionus, sąrašas ir nurodytos kitos tokiam importui taikomos sąlygos. Šis sąrašas pateiktas minėto sprendimo I priede ir į jį įtraukti registruoti arkliai bei jų sperma iš Libano;
(4)
Pasaulinės gyvūnų sveikatos organizacijos (OIE) Artimųjų Rytų regioninė komisija Komisijai pranešė apie OIE etaloninės laboratorijos patvirtintus arklinių šeimos gyvūnų įnosių ligos (Burkholderia mallei) atvejus Libane;
(5)
Todėl nebeturėtų būti leidžiama įvežti registruotų arklių ir jų spermos į Sąjungą iš Libano. Atitinkamai būtina iš dalies pakeisti Sprendimo 2004/211/EB I priede nustatyto sąrašo Libano įrašą;
(6)
2010 m. balandžio mėn. Komisija gavo pranešimą apie patvirtintus įnosių ligos atvejus šiaurinėse Bahreino dalyse. Siekdama laikinai sustabdyti registruotų arklių, jų spermos, kiaušialąsčių ir embrionų įvežimą į Sąjungą, 2010 m. birželio 14 d. Komisija priėmė Sprendimą 2010/333/ES, kuriuo iš dalies keičiami Sprendimo 2004/211/EB Bahreino ir Brazilijos, įtrauktų į trečiųjų šalių ar jų dalių, iš kurių į Europos Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, grafų įrašai (4);
(7)
2011 m. birželio mėn. Bahreine atlikus veterinarinį patikrinimą, gauta pakankamai įrodymų, kad Bahreinas įgyvendino priemones ligai šiaurinėje dalyje kontroliuoti ir kad Bahreino teritorijoje atliktos stebėsenos rezultatai patvirtino, jog pietinėje Bahreino dalyje šios ligos nebenustatoma. Be to, Bahreinas taikė judėjimo kontrolės priemones, įskaitant griežtą arklinių šeimos gyvūnų gabenimo iš pagrindinės Bahreino salos šiaurinės dalies į pietinę draudimą. Todėl Bahreiną galima suskirstyti į regionus, kad registruotus arklius būtų leista į Sąjungą laikinai įvežti ir importuoti iš pagrindinės Bahreino salos pietinės dalies;
(8)
Todėl būtina iš dalies pakeisti Sprendimo 2004/211/EB I priede nustatytame sąraše Bahreino įrašą ir pateikti išsamesnės informacijos apie pagrindinės Bahreino salos pietinės dalies ribas;
(9)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/211/EB I priedas iš dalies keičiamas taip:
1)
Libano įrašas pakeičiamas taip:
„LB
Libanas
LB-0
Visa šalis
E
-
-
-
-
-
-
-
-
-“
2)
Bahreino įrašas pakeičiamas taip:
„BH
Bahreinas
BH-0
Visa šalis
E
-
-
-
-
-
-
-
-
-
BH-1
Pagrindinės Bahreino salos pietinė dalis
(žr. išsamesnį aprašą 4 langelyje)
E
X
-
X
-
-
-
-
-
-“
3)
pagal priedą įterpiamas 4 langelis.
2 straipsnis
Šis sprendimas skirtas valstybėms narėms.
Priimta Briuselyje 2011 m. rugpjūčio 18 d.

EuroVoc Classification:
Level 1: 100147
100161
100156
Level 2: 100193
100249
100250
100245
100281
Level 3: 2442
711
614
5962
2711
2705
All Descriptors: 1445
1613
1937
3191
3308
4572
842